**ZAPISNIK**

**sa 18. sjednice Školskog odbora OŠ Čista Velika**

18. sjednica Školskog odbora OŠ Čista Velika (u daljnjem tekstu: Školski odbor) održana je 12. veljače 2015. godine u prostorijama OŠ Čista Velika, u Čistoj Velikoj s početkom u 09:15 sati..

Sjednici su nazočni: Andrijana Šunjara, predsjednica Školskog odbora; Magdalena Biluš, Neven Storić, Ante Škarić i Daniel Storić, članovi; Marijan Belamarić, ravnatelj; Silvio Šoda, tajnik škole; Marjan Slavica, voditelj računovodstva.

Nisu nazočni: Ante Tabula i Šime Šunjerga.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 17. sjednice
2. Usvajanje Pravilnika o izmjenama i dopunama Pravilnika o radu
3. Financijski izvješće za 2014. godinu
4. Razno

**Ad.1**. Na zapisnik sa 17. sjednice nitko od nazočnih članova nije imao primjedbe te je isti jednoglasno usvojen.

**Ad.2.** Tajnik je Školski odbor upoznao sa Pravilnikom o izmjenama i dopunama Pravilnika o radu OŠ Čista Velika, a koje se tiču usklađivanja sa izmjenama Zakona o radu i Zakona o odgoju i obrazovanju u osnovnoj i srednjoj školi. Nakon kraćeg izlaganja pristupilo se glasovanju i Pravilnik je jednoglasno usvojen.

**Ad.3.** Voditelj računovodstva Marjan Slavica je Školskom odboru dao na uvid Financijsko izvješće za 2014. godinu i pojasnio pojedine stavke koje su zanimale članove. Javnim glasovanjem Financijski izvješće za 2014. godinu je jednoglasno usvojeno.

**Ad.4.** Ravnatelj je sukladno članku 14. stavak 6. Pravilnika o izvođenju izleta, ekskurzija i drugih odgojno-obrazovnih aktivnosti izvan škole (NN 67/14) o završenom javnom pozivu za organizaciju Škole u prirodi 4. razreda. Na natječaju je jednoglasnom odlukom Povjerenstva odabrana ponuda turističke agencije „Cromovens“. Također prihvaćen je i prijedlog navedene turističke agencije da se učenici pridruže svojim vršnjacima iz OŠ Brodarica, kako bi išli zajedno na izlet, a samim time bi bila i manja cijena izleta. Ravnatelj se osvrnuo i na ugovor vezan za Školsku sportsku dvoranu, koji potpisuju Grad Vodice i Županija Šibensko-kninska kojim se svi troškovi vezano za dvoranu prebacuju na Grad Vodice, kojem je škola dužna ispostavljati račune.

Sjednica je završila u 10:10.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/15-01/02

**URBROJ:** 2182/1-12/1-6-15-2

U Čistoj Velikoj, 12. 02. 2015.